Sacri Monti
<s>Sacri Monti zapravo Sacri Monti del Piemonte e della Lombardia (prevedeno sa talijanskog: Sveta brda Pijemonta i Lombardije) je ime za devet hodočasničkih svetišta u Sjevernoj Italiji koja su 2003. uvrštena na UNESCO-vu 
Listu mjesta svjetske baštine u Evropi zbog svojih kapela, arhitektonskog i hortikulturalnog uređenja.</s>

<s>Historija i karakteristike</s>

<s>Devet Svetih brda nastalo je od kraja 16 i tokom 17. vijeka, a posvećena su različitim aspektima kršćanstva.</s>

<s>Fenomen Svetih brda započeo je na prijelazu iz 15 u 16. vijek radi stvaranja hodočasničkih svetišta u Evropi, jer je u to vrijeme hodočasnicima bilo gotovo nemoguće otići u Svetu Zemlju zbog brzog širenja islama.</s><s>U početku su predložena tri različita mjesta za buduću ulogu Novog Jeruzalema; Varallo u Pijemontu, Montaione u Toskani i Braga u sjevernom Portugalu.</s><s>Lokaliteti su odabrani na bazi sličnosti sa topografijom Svete Zemlje.</s><s>Fenomen se ukorijenio nakon Tridentskog koncila, kad je Katolička crkva poduzela čitav niz mjera u borbi protiv utjecaja protestantske reformacije.</s>

<s>Prvo talijansko svetište brdo kod Varalla, formirano je 1480. slijedeći zaključke Tridentskog koncila, uz veliku podršku Milanskih biskupa.</s><s>Ono postalo je model za druga Sveta brda, koja nisu trebala biti posvećena samo Isusu, već i kultovima sv. Marije, 
svetaca, sv. Trojstva i Otajstva krunice.</s><s>Svako pojedinačno Sveto brdo započelo je svoju egzistenciju poštujući određena jedinstvena pravila i standarde za tipologiju i arhitektonski stil, ali je vremenom evoluiralo do vlastitog jedinstvenog stila.</s>

<s>Svako od njih ima zasebnu temu ili ulogu, tako je naprimjer kompleks svetišta u Orti San Giulio posvećen Franji Asiškom sa svoje 21 kapelice i vrtom izgleda gotovo isto kao i kad je nastao u 16. vijeku.</s>

<s>S druge strane kompleks Sacro Monte di Ossuccio u Ossucciu ima 14 baroknih kapela podignutih po padini brda, one hodočasnike vode do svetišta na vrhu.</s>

<s>Početkom 18. vijeka redovnik Michelangelo da Montiglio, uspio je izgraditi svetište na brdu kod Valperga podigavši 13 kapela  koje simbol]]iziraju glavne stanice Isusovih muka na Kalvariji.</s>

<s>Svih devet Svetih brda prostiru se na terenu od 90,5 hektara, ali zajedno sa zaštitnom zonom to iznosi 721,90 hektara, treba reći i da imaju vrijedne umjetnine (freske, skulpture) koje su stvorili ponajbolji majstori Pijemonta i Lombardije.</s>

<s>Lista Svetih brda</s>

<s>Izvori</s>

<s>Vanjske veze</s>

<s>Ente di Gestione Sacri Monti</s>

<s>Renesansne građevine u Italiji
Barokna arhitektura
Svete planine
Svjetska baština u Italiji</s>

